**ОПИСАНИЕ НА ОБЕКТА НА ОБЩЕСТВЕНАТА ПОРЪЧКА**

Дейностите по поддържане проводимостта на дъждоприемните шахти, разположени по уличните платна, площадите и подлезите в гр. Русе, кв. Средна кула и кв. Долапите обхващат:

- Почистване на дъждоприемните шахти по улиците, площадите и подлезите от образуваните наноси и попаднали твърди отпадъци;

- Доставка и подмяна на скари (решетки) с полимербетонови и от други материали в случай на увреждане или при констатиране на липсата им;

- Разбиване на леда около дъждоприемните шахти през зимния сезон;

- Дежурство и участие при аварийни ситуации – отваряне на шахти при проливни дъждове и възстановяването им след спиране на дъжда.

Границите на районите, в които се извършва дейността, се определят ежегодно със заповед на кмета на Община Русе, съгласно чл. 63, ал. 2 от Закона за местни данъци и такси в срок до 30 октомври на предходната година.

Дъждоприемните шахти на територията на гр. Русе, кв. Средна кула и кв. Долапите са приблизително 5400 бр.

Подлезите на територията на гр. Русе, подлежащи на почистване, са 15 броя, както следва:

1. на път I-5 Русе-Велико Търново до Зита;

2. на бул. „България”, при училище „Алеко Константинов”;

3. на бул. „България”, при бл. „Левента” (до бул. „Гоце Делчев”);

4. на бул. „България” при ул. „Манастирище” и „Вихрен” до детелината на „Хр. Ботев”;

5. на бул. „България” при бензиностанция „Арика” (до ул. „Захари Стоянов”);

6. на бул. „България” при ДКЦ 2;

7. на бул. „България” до бензиностанцията при пътен възел за КАТ – Русе;

8. на бул. „България” в Източна промишлена зона;

9. на бул. „България” в Източна промишлена зона (срещу ТЕЦ-Изток преди Пожарната);

10. на бул. „Тутракан” при Спортна зала (Захарен завод);

11. на бул. „Тутракан” при Психодиспансер;

12. гаров подлез – гаров площад;

13. на бул. „Цар Освободител” при Земеделски колеж;

14. на бул. „Липник” при завод „Петър Караминчев”;

15. на бул. „Скобелев”, при СБА.

(изключен е подлезът на бул. „Христо Ботев” при Печатни платки, отдаден на концесия).

**Технически условия за изпълнение на поръчката:**

При почистването и поддържането на дъждоприемните шахти Изпълнителят трябва:

- да доставя и подменя скари (решетки) с полимербетонови или решетки обезопасени срещу кражба, сертифицирани минимум за клас на натоварване С 250 съгласно БДС EN 124:2003 (или еквивалентен), в случай на увреждане на скари (решетки), или при констатиране на липсата им, като при подмяната осигурява безопасност на моторните превозни средства;

- да съгласува с „ВиК-Русе” ООД планираните дейности, за да се почисти връзката на дъждоприемната шахта с уличната канализация (правна норма на чл. 25, ал. 3 от Наредба №4/2004 г. за условията и реда за присъединяване на потребителите и за ползване на водоснабдителните и канализационни системи);

- да прилага схемите за ВОБД при почистване и ремонтиране на дъждоприемните шахти, съгласно приложенията на Наредба №3/16.08.2010 г. за временната организация и безопасността на движението при извършване на строителни и монтажни работи по пътищата и улиците, съгласно чл. 7 от наредбата.

Минималният брой и вид техника, необходима за изпълнение на дейностите по почистване на дъждоприемните шахти, товарене и извозване на наноса, е:

- 1 бр. автомобил цистерна за продухване на канализация;

- 1 бр. автомобил цистерна за изсмукване на течни фракции от шахтите;

- 1 бр. самосвал за транспортиране на отпадъците.

Отпадъците от почистване на дъждоприемните шахти се предават на Регионално депо-Русе обезводнени и съобразно изискванията на Наредба №6/27.08.2013 г. за условията и реда за изграждане и експлоатация на депа и на други съоръжения и инсталации за оползотворяване и обезвреждане на отпадъци.

Дейността почистване на дъждоприемните шахти се извършва по преценка на Изпълнителя и след съгласуване с Възложителя за планираните дейности (почистване и доставка и монтаж на нови решетки). Изпълнителят извършва доставка и монтаж на решетки, обезопасени срещу кражба, само след писмено възлагане от Възложителя.

Изпълнителят трябва да изготвя и представя в отдел „Екология” на Община Русе ежеседмични план-графици и отчети за извършените дейности (почистване, доставка и монтаж на нови решетки).

Заплащането за дейностите се извършва на база единична цена в следните мерни единици:

|  |  |  |
| --- | --- | --- |
| **№** | **Поддържане проводимостта на дъждоприемните шахти:** | **Мерна единица** |
|  | Почистване на 1 бр. дъждоприемна шахта с решетка (40 см х 42 см) | лв./бр. |
|  | Почистване на 1 линеен метър шахта (ширина до 30 см.) | лв./ м. |
|  | Доставка и монтаж на 1 бр. решетка с размери 40 см х 42 см от полимербетон | лв./бр. |
|  | Доставка и монтаж на 1 бр. решетка с размери 50 см х 25 см от полимербетон | лв./бр. |
|  | Доставка и монтаж на 1 линеен метър рамка за решетките от винкел 40х40х6 мм | лв./ м. |
|  | Доставка и монтаж на 1 бр. решетка с размери 40 см х 42 см, сертифициранa за клас на натоварване С250, включително рамката, гумено уплътнение и заключващо устройство | лв./бр. |
|  | Доставка и монтаж на 1 бр. решетка с размери 50 см х 25 см, сертифицирана за клас на натоварване С250, включително рамката, гумено уплътнение и заключващо устройство | лв./бр. |
|  | Разбиване на лед около дъждоприемните шахти през зимния период | лв./бр. |
|  | Товарене и транспортиране на отпадъци от шахти | лв./тон |
|  | Дежурство и участие в аварийни ситуации – отваряне на шахти при проливни дъждове и възстановяването им след спиране на дъжда | лв./час |

**Изисквания за качество:**

- след почистване, дъждоприемните шахти да са видимо чисти и да няма следи от запушвания по решетките;

- подменените решетки да са здрави, сертифицирани минимум за клас на натоварване С 250 съгласно БДС EN 124:2003 (или еквивалентен) и качествено поставени.